السلام عليكم ورحمة الله وبركاته. اخواني واخواتي في الله اتيناك بالفقر يا ذا الغنى وانت الذي لم تزل محسنا وعودتنا كل خير عسى. يدوم الذي منك عودتنا وعودتنا كل خير عسى
يدوم الذي منك عودتنا اذا كنت في كل حال معي فعن حمل زادي انا في غنى. اخواني واحبابي في الله هنعيش الليلة باذن الله وتعالى. مع اية واحدة من كلام ربنا سبحانه وتعالى. مع كلمتين من اية من ايات ربنا سبحانه وتعالى. ولكن ممكن يغيروا حياتنا كلها
كلها. هنعيش الليلة مع قول الله سبحانه وتعالى ما نفدت كلمات الله. يعني ايه ما نفدت كلمات الله؟ مش هنتكلم عن كل المعاني بتاعتها هنتكلم عن جزء بس من المعاني بتاعتها. ولو ان ما في الارض من شجرة اقلام. لو جبنا كل الاشجار مليارات الاشجار اللي على وجه الارض
عملناها اقلام والبحر يمده من بعده سبعة ابحر. وجبنا بحار الارض ومحيطات الارض كلها بقت حبر. وملينا الاقلام الحبر بتاع المحيطات وقعدنا نكتب بها نعم ربنا علينا. الاقلام هتتكسر والحبر هيخلص ومش هيخلص نعم
ربنا وعدنا نكتب بها. معجزات خلق ربنا في المخلوقات. الاقلام هتتكسر والحبر هيخلص. ومش هيخلص مش هيخلص معجزات خلق الله. قعدنا نكتب بها معجزات ومعاني القرآن الكريم. الاقلام هتتكسر والحبر هيخلص
ومش هيخلص المعجزات بتاعة ربنا في القرآن. النهاردة يا جماعة هنعيش مع معاني قليلة جدا من معاني قول الله ما نفدت كلمات الله. عشان لما ترفعي ايدك وتقولي يا رب تبقى انت عارف
انت بتدعي مين ؟ يبقى انت عارفة انت انت بتتوسل لمين. يبقى انت عارف قلبك واقف على باب مين ؟ ما نفدت كلمات الله التدبر الاولاني ان لو قعدنا نكتب نعم ربنا علينا ونعم ربنا في الكون ما فيش حبر في الكون هيكفي ان احنا
اكتب نعم ربنا علينا. النهاردة كنت في المستشفى وسط مرضى الفشل الكلوي. يعني يعني وانا وسط يعني مرضى الفشل الكلوي. التخصص بتاع الواحد يعني. فيعني واحنا واقفين ما بين العيانين كده لقيت فجأة طفل عنده خمستاشر سنة عن مريض بالفشل الكلوي. احمدوا ربنا على نعم الله. والله امه واقفة الواحد
ان قلبه مفتور يا جماعة فجأة الطفل او الغلام ده بدأ يصرخ انا حاسس ان انا دايخ انا حاسس ان انا يعني الغلام ده حسين ان هو بيموت من ايدينا
عرفنا ان السبب ايه؟ ان الكلية الصناعية لان الكلية الطبيعية وقفت عنده. فما عدش الكلية الطبيعية اللي بترشح دمك ستة وتلاتين مرة في اليوم. من غير ما تحسي باي في حاجة ولا اي الم ولا اي شيء. ما عادش فيك ما عادش الكلى الطبيعية. فعاملين له كلية صناعية. البشر عملوها بقى. شوفوا كلمات الله وكلمات البشر
فالكلية الصناعية المفروض بتسحب الماية من دمه عشان تخلصه من الماية الزايدة. فسحبت مية زيادة فبدأ ضغطه كان هيموت فيها. العيانة اللي نايمة على جنبه بتغسل برضه كلى. دي واحدة ست بقى. يعني حاسة ان هي بتموت ومش عارفة تاخد نفسها ليه
لان الكلية الصناعية العكس يا جماعة ما سحبتش ماية كفاية. انت مش عارفة نعمة انك تشربي بق مية على راحتك. انت مش عارف يعني ايه نعمة ان انت ما فيش دكتور بيقول لك ممنوع تشرب ماية ممنوع. ولو عطشت حط نقطة حط التلج كده في بقك واقعد بص فيها. انت ما حستش باحساس انك انت تشرب
طب لتر مية وما يهمكش وتدخل الحمام بعدها في سواني ربنا رزقك كلية بتقوم منزلة الماية على طول. انت ما حستيش احساس ان عشان ميت مللي قل كليتك مش قادرة تخرجهم انك بتنامي على كلية صناعية اربع ساعات تلات مرات في الاسبوع. وحياتك متوقفة المريضة بقى اللي جنب الغلام
يعني مش قادرة تاخد نفسها. ليه؟ عكس الغلام. الكلية الصناعية وهي بترشح الماية الزايدة ما شالتش كل الماية. فلسه فيه على رقتها وعلى نفسها وفي جسمها فمش عارفة تاخد نفسها. سبحان الله العظيم. احنا يا جماعة مش حاسين ما نفدت كلمات الله. انت مش عارفة
نعمة ربنا في كل زرة في جسمك. انت مش عارف نعم ربنا في كل عضو في جسدك النهاردة يعني واحنا بنتكلم مع الشباب كده في جولة من الجولات فشاب راجل اعمال كده وبيسافر تركيا ويجيب بضاعة ويجيب حاجات ويتاجر
هو عنده بعض ابتلاءات فبقول له انت عندك كم سنة؟ قال لي تسعة وعشرين سنة. قلت له انت في شباب في نفس سنك داهو نايمين في مستشفى السرطان الوقتي مستني
مين الموت؟ احمد ربنا ما نفذت كلمات الله. انت عشان تحرك رجليك بس حركة لقدام كده اربعين عضلة بيتحركوا ولو اتحركوا من غير ما عضلات الضهر تتحرك انت تقع جسمك ما يتوازنش. لان عضلات الرجل بتحرك لقدام وعضلات الضهر بتحرك لورا عشان تفضلي متوازنة
عشان تخطي برجليك لقدام مية وعشرين عضلة في رجليك و ضهرك بيتحركوا في نفس اللحزة. عشان شفايفك دي تتحرك اربعة وعشرين عضلة بيتحركوا عشان لساني ينطق الوقت بكل كلمة من الكلام اللي بقوله عن ربنا. تمنتاشر عضلة جوة لساني بيتحركوا. خمسميت عضلة
الصلاة جوة جسمك. اي عضلة منهم بس تفسد يتشل حركة من حركات جسمك. ما تقدرش انك انت تعملها. ما نفذت كلمات الله احنا مش حاسين بنعم الله اللي مغرقانا. مش حاسين بنعم الله اللي غمرانة. مش حاسين بنعم ربنا. اللي زي ما ربنا قال
وعليكم نعمة غرقكم نعم. انتم مغمورين في النعم ما نفدت كلمات الله. قد ايه نعم ربنا غمرانة. قد ايه لو اقلام الكرة الارضية وجبنا حبر الكرة الارضية وقعدت تكتبي بس نعم ربنا في عينيك. نعم ربنا في لسانك نعم ربنا
احساسك نعم ربنا يا شاب يا اللي انت ما اتجوزتش في الشهوة اللي عندك. مريض الاكتئاب النفسي مرضه انه ما عندوش شهوة. لو سألت مريض اكتئاب نفسي نفسك في ايه ؟ هيقول لك نفسي ان انا يبقى نفسي في حاجة ما عنديش شهوة تجاه شيء. انك انت عندك شهوة
لو مش قادر تتجوز انت مش عارف دي نعمة قد ايه. انك بتحسي بالنار وهي بتلسعك. الاحساس ده فيه ناس محرومة منه. فيه واحد عنده شلل رباعي ربنا يحفظنا. الفار دخل عليه كل صابعين من صوابعه. وهو مش قادر ينطق لان هو برضو عنده بكم. مش قادر ينطق. مش قادر
يستغيث مش قادر يتحرك مش قادر يشيل ما نفذت كلمات الله. لو حسيت بنعم ربنا في كل ذرة من ذراتك. لو حسيت بنعم ربنا في كل لحظة من عمرك هنسجد لله شكر واحنا بنقول له يا من لا تنفد كلماتك اهدنا يا رب
اهدنا يا رب كما غمرتنا بالنعم ارزقنا شكر هذه النعم. ارزقنا ان احنا نشكرك على هذه النعم حق شكرك. ما كلمات الله من المعاني الجبارة في هذه الاية. بعض العلماء قالوا لو كتبنا معجزات ربنا في خلق المخلوقات. معجزات
ربنا في خلق القرنية اللي في عينيك. معجزات ربنا في خلق مركز الزاكرة اللي في دماغك. معجزات ربنا في خلق ودانك ربنا في خلق جسمنا واعصابنا وقلبنا ورقتنا. معجزات ربنا في السحاب والفلك والشمس والقمر ودورات الرياح
الرياح وانواع السحب والنجوم والمجرات. معجزات ربنا في خلق الكائنات والليل والنهار والذرة والمجرة وقعدنا جبنا اقلام الكرة الارضية وحبر المحيطات كله. وقعدنا نكتب. انا يا اخواننا كل ما بافتكر منزر مكتبة كلية طب
بس مئات الالاف من المراجع عشان الجسم ده هو بس. عشان المية وسبعين ولا مية وتمانين سنتي دول بس. عشان الكزا سنتي دول العلماء بقى لهم خمسميت سنة قاعدين ليل نهار يدرسوا فيه. ولا تنفد كلمات الله في هزا المخلوق بس
ما نفدت كلمات الله الانف. تعالوا كده نعيش في جولة مع كلمات ربنا مع كلمات القدرة الاعجازية. عشان لما ترفعي ايدك وتقولي يا من لا تنفد كلماتك يا رب فرجك. يا رب رحمتك. يا رب فتحك. يا رب هداك. عشان لما
ارفع ايدك تعرف انت بترفع ايدك لمين. عشان لما ييجي واحد ملحد ييجي يقول ربنا ما خلقناش. ما فيش حاجة اسمها ربنا اصلا. ما فيش حاجة اسمها حد خلقنا اصلا وشباب الامة الوقتي يطلع ويقول ده انسان كان عنده علم وكان عنده معلومات كل معلومة كانت عنده حجة عليه امام الله الان
كل اكتشاف اكتشفه ما وصلوش لربنا حجة عليه امام الله لا نحكم لاحد بجنة ولا في نار. دي عقيدتنا ولكن يا اخوانا احنا لازم نعرف ان اللي عاش حياته ملحد يحارب ربنا ويحارب ان حد يؤمن بربنا. يعلمون ظاهرا من
الدنيا ايه القيمة؟ ايه القيمة ان انا معي فلوس ما تصدقتش بها؟ ايه القيمة ان انا عندي معلومات ما وصلتنيش للذي لا تنفد كلماته. الانف الانف دي فيها عشرين مليون جهاز استقبال شم. عشرين مليون خلية شم. العشرين مليون دول لما تيجي اي رائحة
تقوموا يعملوا شفرة يحولوا الريحة لشفرة ويبعتوها من خلال الاعصاب لمركز الشم في المخ. مركز الشم في المخ فيه عشر تلاف ذاكرة وبعض العلماء قال خمسين الف ذاكرة. بخمسين الف رائحة. ريحة السمنة البلدي دي لها ذاكرة. ريحة الكمون
وان ريحة الفار الميت. ريحة الياسمين ريحة الفل. ريحة العطور كل حاجة. تتعرض على الخمسين الف ذاكرة في اقل من جزء من الثانية. الذاكرة اللي الريحة دي تبعها تلقط. ايوة. ده ده ريحة آآ فراخ مسلا محمرة
السمنة البلدي ده ده ريحة آآ كذا ده ريحة كذا تتلقط ايه ده! ما نفذت كلمات الله! ده المعجزة دي في انفنا واحنا مش حاسين! المعجزة دي مركز الشم في المخ واحنا مش حاسين
لسان المزمار كعسكري المرور اللي بيفضل تمانين سنة واقف في اشارة في اخطر اشارة مرور في حياتك. اربعة وعشرين ساعة ما ولو نام لحظة تموت انت وانت نايمة اللعاب والغدد اللعابية بتملى بقك باللعاب. المخ وانت نايمة ومش حاسة يصدر امر
ان البلع يتم عشان اللعاب ده ينزل عشان ما تتخانقيش. عسكري المرور صاحي وانت نايمة. وانت نايم كل جسمك صاحية وكلتك شغالة وبترشح الدم. والمخ شغال والنمو شغال والدم بيجري. ونخاع العضم بيكون خمسة
عشرين مليون خلية كل سانية. كل سانية خمسة وعشرين مليون خلية. تقدر كل سانية تقول سبحان الله خمسة وعشرين مليون مرة تقدري كل سانية تقولي الحمد لله خمسة وعشرين مليون مرة. كل سانية نخاع عضمك بيكون خمسة وعشرين
ستين مليون خلية دم عشان تفضل عايش. تحسوا بالنعم دي يا اخوانا ما نفدت كلمات الله. لسان المزمار. تمانين سنة المرور ما بينامش عشان يدي الاشارة الحمرا والهوا يعدي. او يدي الاشارة الخضرا والاكل والماية تعدي. للبطن. النجوم
ما نفدت كلمات الله. اقرب نجم لنا على بعد اربع سنين ضوئية. يعني عشان نوصل له لو ركبنا عربية بسرعة ميت كيلو متر في الساعة. نوصل صلوا بعد تلاتة واربعين مليون سنة. ده اقرب نجم. فيه نجم تاني الالفا سنتوري ده اقرب نجم. نجم
قطب ده على بعد اربع تلاف سنة ضوئية. يعني عشان تركبي عربية بسرعة ميت كيلو توصلي له بعد تلاتة واربعين خيار سما في نجم اسمه المرأة المسلسلة على بعد الف سنة ضوئية. على بعد مليون سنة ضوئية. عشان توصل له عايز تركب هزه السيارة الف
مليار سنة عشان توصل له ما نفذت كلمات الله. مين اللي خلق الكون ده؟ مين اللي خلق ابعاد الكون ده؟ مين اللي خلق هذا تصميم المعجز العزيم هو الله سبحانه وتعالى. وان تعدوا نعمة الله لا تحصى وان تعدوا بواو الجمع
لو البشرية كلها قعدت عشان تعد وتعد مضارع مستمر. قعدوا سنين ورا سنين يعدوا نعم الله. وان تعدوا نعمة جت بالمفرد نعمة مسكين نعمة واحدة تجيبوا اسار النعمة دي في حياتكم لا تحصوها. سبحان الله! ان الانسان لظلوم كفار. الانسان مش عارف ربنا عمل له ايه
الانسان مش عارف هو بيعبد مين. المفروض قبل ما تركعي قلبك يركع. قبل ما تسجد قلبك يسجد. السجود مش راس نزلت طلعت ده قلبي نزل وعاش مع جلال الذي لا تنفد كلماته وطلع بعد ما اتغسل. بعد ما استحمى في نهر النور بتاع السجود
ما نفدت كلمات الله الله ذلك بان الله هو الحق. ربنا هو الاله اللي بحق وحقيقي. هو الفعال اللي بحق وحقيقي. الحق ضد الباطل. الباطل يعني ايه؟ لما يقولوا بطلوا مفعول القنبلة يعني القنبلة ما عدش لها اي فاعلية. الباطل اللي ما لوش فاعلية. الحق هو الفعال. هو الحقيقة كل من سوى سراب. كل من سوى
كل من سواه خيال مئات. الله ذلك بان الله هو الحق. قبل ما قبل ما تطلبي من اي مخلوق افتكري ان ربنا هو الحق ما تقفيش على اي باب سراب اقفي على باب ربنا بس. قبل ما تلجأ لمخلوق افتكر ان ربنا هو الحق. قلبك ما يتعلقش بحد. يتعلق
طب الحق بس الحق عمره ما يسيب الباطل. الحق عمره ما هيسيب الباطل يتسلط على اهل الحق ابدا. ذلك بان الله هو الحبس كلام عظيم اوي واحنا بنتكلم عن الذي لا تنفد كلماته. سبحانه وتعالى ما نفدت كلمات الله. النهار معجزات ربنا في القرآن
تنفد لما ربنا يقول واية لهم الليل نسلخ منه النهار. قال لك النهارده السلخ ده ان ان جلدة الدابة تتشال منها. الجلدة دي قشرة رقيقة اوي اوي اوي. يا رب ده النهاردة انا لما باقف في النهار كده وابص للسما يتهيأ لي ان النهاردة لحد السماوات كلها طالع. العلماء لما صوروا النهاردة
السفن الفضائية كان منظر مذهل. ومعجزة من معجزات القرآن. لقوا ان النهاردة طبقة رقيقة جدا على الارض طبقة ميت كيلو متر ميت كيلو متر يعني واحد في المية من ارتفاع الكرة الارضية بس هو اللي نهار. والباقي كله في الغلاف الجوي ليل. وبرة الارض ليل. سبحان الله! هي دي
لله سبحانه وتعالى واية لهم الليل نسلخ منه النهار. شفتم معجزات ربنا؟ شفتم القرآن اللي لا تنفد معجزاته ولا تنفد معانيه. ولا تنفد روشتاته لحل مشاكل حياتنا ابدا. اه لو نعرف معجزات القرآن. الليل. الليل مذكور في القرآن
اتنين وتسعين مرة العلماء لما بدأوا يتدبروا في العمر ده لقوا ان سورة الليل هي رقم اتنين وتسعين في ترتيب المصحف. وانتم عارفين ان سيب المصحف في عض جمهور العلماء ترتيب توقيفي. يبقى نفس رقم سورة الليل هو نفس عدد زكر مرات الليل في القرآن. انا عددهم بنفسي
عدد مرات ذكر القرآن في في زكر الليل في القرآن وترتيب سورة الليل بالقرآن عشان اتأكد من المعلومة. القمر ذكر في القرآن سبعة وعشرين مرة العلماء لما تدبروا لقوا ان دورة القمر حوالين نفسه بتاخد سبعة وعشرين يوم. سبحان الله! مين اللي مرتب ده ؟ ما نفدت كلمات
الله ربنا بص في اي حاجة انا عايزك تشاور على اي حاجة حواليك كل حاجة معجزة كل حاجة الكاميرا اللي قدامي دلوقتي اللي بتصورني وبتنقل صورتي لكم. اللي عملها المخ البشري. احنا يا اخوانا بننبهر بصناعة البشر. ولا ننبهر بصناعة
تربي البشر سبحانه وتعالى بننبهر بالصناعة البشرية واحد بيقول عربية بي ام عربية اتمنى اموت تحتها صناعة البشر امال المخ اللي عملها؟ صناعة رب البشر بقى اللي عمل كل الاختراعات ده ايه ؟ تخيل بقى المخ ده المخ ده بيعمل ايه ؟ فيه عالم من العلماء عاش في الاسكندرية اللي كانت منارة العلم في العالم قبل الميلاد
تلات قرون العالم ده كان بيسموه مستر بيتا. بيتا لانه كان تاني احسن واحد في العالم في كل حاجة. الراجل ده وهو قاعد مرة بيقرا في مكتبة اسكندرية لقى ورقة
لعالم من علماء اسوان بيقول انا قست الشمس يوم واحد وعشرين يونيو اللي هو اطول نهار في السنة. الساعة اتناشر الضهر استظل الشمس على العواميد اللي موجودة في اسوان لقيتها صفر. الشمس ما لهاش اي ضل يعني الشمس عمودية. الساعة اتناشر الضهر يوم واحد وعشرين
يونيو في اسوان معلومة تعدي علينا. انما الراجل مستر بيتا ده كان عنده مخ جبار. قام جاي في اسكندرية يوم واحد وعشرين يونيو الساعة اتناشر الضهر واسدل الشمس في العواميد. لأ الشمس لا ضل. قال ازاي ؟ لو كانت الارض مسطحة كان المفروض ان يبقى عواميد اسوان زي عواميد اسكندرية
معنى ان الارض في اسوان ما لهاش دل وفي اسكندرية لا ظل ان الارض كروية. واجر واحد مشي من اسوان لاسكندرية على رجليه عدلوا الخطوات من اسوان لاسكندرية عشان يحسب الامطار لقى المسافة تمنميت كيلو متر
حسب قطر الارض وصلت ارض كروية باربعين الف كيلو متر. القطر بتاعها وعمل مدل للكرة الارضية موجود زي الموديل اللي معمول العلماء بيقولوا سبحان الله! هو الراجل ده لم يكن معه الا عقله بس. المخ هو المخ البشري ممكن يعمل كل ده. هو المخ احنا بننبهر بايه وسايبين ايه
احنا بننبهر بصنعة البشر. الشاشات الال سي دي والكاميرات وبننسى صنعة رب البشر. سبحانه وتعالى ما نفدت كلمات الله المخ ده واحنا بندرسه في كلية طب في مادة الفسيولوجي. حاجة والله يا اخواني التاتوه اللي على العقول. اما كنا بندرس التشريح بتاعه
وتحليل الانسجة بتاعته الواحد كان عقله بيتوب. من اعجاز خلق الله في تركيب كل جزئية من جزئيات المخ. ما نفذت كلمات الله! ان الله عزيز حكيم. الله لا يغالب الله لا يغالب ايها الملحدون. ان الله عزيز
مهما حاولتم تحاربوا كلمات الله بكلمات الالحاد. الله عزيز. عشان كده ربنا سمى نفسه في القرآن تلات اسماء. العلي الاعلى المتعال العلي عشان كل النفوس بتحب الحاجة الراقية. وتحب تختار اعلى حاجة. فربنا سمى نفسه العلي. عشان اختيارك يبقى انك تختاري ربنا في
يبقى هو مقصد عمرك كله. الاعلى زي القائد القوات المسلحة الحاكم الاعلى للكون. ما فيش حد فوقه. كل المخلوقات المتعال يعني ايه المتعال؟ اللي متعالي عن كلام الملحدين. اللي متعالي عن سوء الظن اللي جوانا تجاهه. اللي متعالي
عن كل الخواطر السيئة اللي ممكن تيجي في صدر انسان تجاهه. اللي متعالي عن كلام اليهود والنصارى فيه. اللي متعالي عن اي كلمة باطن اتقالت عليه سبحانه وتعالى. المتعال يعني ايه الكبير؟ هو الكبير المتعال. الكبير اسم الله الكبير يخلي كل حاجة في
حياتك بقت صغيرة في عينيك بعد كده. ما عدتش تخاف من الحاكم. ما عدتش تعظم عزيم. ما عدتش تعظم غني. ما عدتش تصعر وجهك للناس. ما عدتش ميل خدك لده ولده خلاص
انا عرفت مين هو الكبير بتاع الكون وهو الكبير المتعاف. وهو العلي الكبير. كلام يزلزل القلب ما نفدت كلمات الله. معجزات ربنا في المخلوقات لا تنتهي يا اخواني. لا تنتهي
معجزات ربنا في خلق الارض لو الارض كانت من غير خلاف جوي القمر لما العلماء طلعوا له لقم ورفضوه بالتلسكوبات. لقوا القمر ده متقطع متقطع حفر حفر حفر قالوا ليه؟ قالوا ان
الشهوب والنيازك نازلة مقطعاها. قالوا الله! طب امال الارض ما اتقطعتش ليه بالشوب والنيازك؟ قالوا لان القمر ما لوش غلاف جوي ما بيحموهوش مش من الشهب ويحرقها. انما الارض لها غلاف جوي من غير الغلاف الجوي. كانت السمرة جامتنا وحرقتنا كلنا
طب لو ما فيش قشرة ارضية تحت رجليك تحت القشرة الارضية دي ؟ الارض حمم بركانية ملتهبة. فوق القشرة الارضية الارض جنة غناء بكل الالوان الطبيعية الفارق ما بين ان جهنم الموقاضة تحت رجلينا والجنة اللي حوالينا هي القشرة دي. من غير القشرة دي كنا اتحرقنا كلنا
ولعنا لو لو ما كانتش الارض بتدور. لو كانت الارض زي كوكب الزهرة كده. كوكب الزهرة نصه مقابل للشمس على طول ونصه بعيد عن الشمس. فنصه فرن اللي قصاد الشمس والنص التاني تلاجة. نصه ليل دايم اللي بعيد عن الشمس و نصه نهار دائم. لو كانت الارض ما بتدورش
كنا بقينا كده لو كانت الارض مش مايلة تلاتة وعشرين درجة محورها مايل ما كانش بقى فيه ربيع في الحياة. ما كانش بقى فيه صيف وشتا وربيع وخريف ما كانش التنوع الجغرافي المذهل ده بقى في الكرة الارضية. وتنوع النباتات وتنوع الحياة. وتنوع الجمال
تنوع الازهار تمييلا يا رب انا حاسس ان عقلي هيطير يا جماعة. تمييلة يا رب. تمييلة بس يا بديع السماوات والارض. الارض لو كده بس كروية بس ما بتضرش. كان بقى نصها ليه
ونصها النهاردة ايه؟ زي كوكب الزهرة. طب لو كانت واقفة كده بتدور بس واقفة لو ما كانتش متميلة ما كانش بقى فيه الفصول الاربعة. يعني يا رب تمييز لكن وبس عملت كل التنوع الابداعي على وجه الارض ده يا رب. ايه الابداع ده؟ ايه العزمة دي! ايه يا رب ده ما
اليقين فيك الله ما نفدت كلمات الله سبحانه وتعالى. معجزات ربنا في الخلق لا تنتهي لا تنتهي. لا حدود لقدرته. لا حدود لعظمته. لا حدود لرحمته. لا حدود لرأفته. لا
انفت كلمة قدرته ولا تنفد كلمات رحمته. سبحانه وتعالى. لما تبص في الارض من اكتر المشاهد اللي بتخلع قلب الواحد منزر الكرة ارضية من برة وهي كلها ميه وقارات العالم مش كده الكواكب مش كده خالص يا جماعة. كواكب المجموعة الشمسية ابعد كوكب عن الشمس. سرعة الرياح فيه
فين كيلو متر في الساعة؟ يعني نسف ودمار. جليد كوكب عبارة عن جليد كله من اوله لاخره. درجة الحرارة فيه تلتميت بتوصل لدرجات مرعبة. مرعبة في في تلتميت درجة تحت الصفر اقصد. درجات مرعبة تحت
تلتميت درجة تحت الصفر. تلتميت درجة الفين كيلو متر سرعة الرياح. مين يعيش في ده؟ طب اقرب كوكب للشمس بقى. عطارد بقى. اليوم فيه في سنة الفارق درجة الحرارة ما بين الليل والنهار الف درجة مئوية. نص الكوكب نار الله الموقضة جهنم بتغلي
ونص الكوكب جليد مرعب. اللي هو وصف ربنا لجهنم الا حميما وغساقا. حميم. نار مرعبة. غصاب جليد مرعب. في كل دول كوكب المريخ كوكب المريخ ده درجة الحرارة فيه اكبر من الفرن اللي بيغلي اللي ربعمية وخمسين درجة. اللي بيمطر آآ مية
نار جهنم يا اخوانا الارض بقى في النص جنة جنة جنة خضراء جنة كلها خضار وكلها الزرقاء بتاع الماية اي دي من غير ربنا. ازاي دي من غير لطفك يا رب! ازاي دي من غير قدرتك يا رب! ازاي دي من غير رأفتك ورحمتك وحكمتك يا رب
ما نفذت كلمات الله. جه الملحدين قالوا طيب هو الكواكب ديت ايه قيمتها يعني؟ يعني لو ربنا خلق الارض عشان يمتحننا عليها ايه قيمة الكواكب حوالينا اكتشفوا ان كوكب المشترى ده لولاه. كوكب المشترى ده حجمه رهيب رهيب. هو اللي بياخد النيازك والشهب اللي هاجمه على الارض كلها. اكتشفوا ان من غير
كانت كل الشهبة جابت على الارض وحرقتها. واكتشفوا ان في كواكب تانية في المجموعة الشمسية مليانة الماز. ماس. لان الماس والفحم مادة واحدة اصلا ناس الماظ يعني بيقول لك سبحان الله العظيم حكمة ربنا سبحانه وتعالى الشمس
الشمس دي درجة حرارة جواها عشرين مليون درجة مئوية. بيقول لك لو الارض اتحطت جوة الشمس سانية تتبخر كلها. تتبخر مش تولع تتبخر لسان اللهب الوحيد الواحد اللي طالع من الشمس بحجم الارض ستين مرة. الرياح الشمسية اللي طالعة كافية لتسميم الكرة الارضية
الغلاف الجوي بلطف الله سبحانه وتعالى. لو جبنا مليون وتلتميت الف كرة ارضية حطيناهم جوة الشمس. الشمس تزحم الشمس كل سانية بيحصل فيها ملايين الانفجارات النووية. الوحش المرعب ده اللي اسمه الشمس. ربنا سخره لنا ازاي؟ خادم
للكرة الارضية ازاي ؟ الوحش المرعب ده بيخدمك انت ازاي ؟ العلماء بيقولوا ان نور الشمس ما بيوصلناش منه غير اتنين في المية. عشان ما تحرقناش. عشان الوحش نفذت كلمات الله. من الايات اللي بتزلزل قلب الواحد يا اخواني في الله
من الايات اللي بتأثر في قلب الواحد تأثير كبير اوي اوي. قول الله سبحانه وتعالى امن جعل الارض قرارا امن جعل الارض قرارا من الايات اللي بتأسر في الواحد قول الله عن الارض امن جعل الارض قرارا يعني ايه جعل الارض قرارا
قال لك الارض دي بتتحرك حوالين الشمس بسرعة مرعبة. امسك قلبك كده. امسك سرعة طلقة الرشاش الف وتمنميت كيلو في الساعة. العربية اللي سيزلر ولا العربيات الرهيبة ما بتوصلش لمتين كيلو في الساعة. الارض بتتحرك حوالين الشمس بسرعة مية وتمانية الف
كيلو متر في الساعة. سرعة مرعبة مش ممكن. طب ازاي انا قاعد كده مستقر؟ وازاي انت قاعد ماسك كوباية الشاي ومستقر؟ وازاي انت قاعدة والترابيزة قدامك قدامها الاكل ومستقرة. ميت الف كيلو في الساعة. اما ان جعل الارض قرارا. ازاي ربنا سبتها ورساها؟ ما فيش طيارة ما
تزبزبش وما بتتهزش ما فيش عربية مهما كانت ما بتتهزش مع الطريق. مش ممكن يا اخواننا الطيارة واحنا راكبينها فجأة تقعد تتهز تتهز. نسأل فيه ايه؟ الطيارة بتقع ولا ايه؟ يقولوا مطبات هوائية
طب الارض ما فيش مطبات كونية؟ الارض ما بتتهزش خالص ليه؟ الارض ما بتمتدش ولا تضطرب خالص ليه؟ امن جعل الارض ربما نفذت كلمات الله ما نفدت كلمات الله. اية رهيبة
اية جبارة. اية تملأ قلوبنا بالاحساس بعظمة الله سبحانه وتعالى. وابداء خلق الله النجوم بصي للنجوم في السما. السما دي فيها مليون مليون مجرة. كل مجرة فيها مليون مليون نجم. يعني عدد النجوم اللي العلماء جابوها بتلسكوباتهم مليون مليون. مليون
جون نجم لما تصبح ربنا في ازكار الصباح والمساء وتقول سبحان الله وبحمده عدد خلقه وتفتكر المليون مليون مليون مليون النجم. ايه ده! ايه الاعداد المرعبة دي! ايه الاعداد الجبارة دي! ازاي يا اخواننا! يعني الف مليون مليار
ازاي ؟ يعني انت ممكن تاخدي الحسنات دي كلها بتسبيحة زي ده ربنا سبحانه وتعالى. في ازكار الصباح والمساء. العلماء بيقولوا ان لو انت وقعت دلوقتي في الفراغ الكوني كده يعني في اي مكان كده احتمال انك انت تلاقي كوكب او نجم قريب منك واحد على مليار
مليار انك انت تلاقي كوكب بس قريب منك الفراغ الكوني رهيب. رهيب. اللي خلق الكون الواسع ده. وانا سعون اللي خلق الكون العظيم ده. الله سبحانه وتعالى خلق السماوات بغير عمد ترونه. ترونها
شايف خلق السماوات بغير عمد ترونها. بعض العلماء قالوا ترونها ده سؤال من الله لك ولك. شايفين انت شايف السما! طب لما انت شايفة السما! امال قلبك ما بيتحركش ليه! لما انت شايف السما امال قلبك ما بيتحركش ليه! ترونها! وليه
مقصرين في عبادته. ولسه مش عايزين تتوبوا ليه؟ ولسه بتعصوه في الخلوات ترونها. ترونها ولسه عندكم اعتراض ترون ترون او لسه بتتكاسلم في صلاة الفجر ترونها ترونها ولسه ما اخترتوش ربنا يبقى المقصد الاعظم
لحياتكم خلق السماوات بغير عمد ترونها قالوا الارض دي معجزة يا جماعة الارض دي واقفة في الفضاء ازاي ؟ من غير ما يكون فيه عواميد تحتها سنداها. طب ازاي ممسوكة بالشمس من غير ما يكون فيه خيوط ماسكاها بالشمس؟ قالوا
الارض عايزين نربطها بالشمس عايزين مليون مليون حبل فلادي كل حبل سمكه من اقوى انواع الفولاز في العالم. سمكه خمسة متر عشان نمسك الارض في الشمس طب الارض دي مسوكة ازاي ؟ طب الارض ماشية في مدار سابت ازاي ؟ ما فيش شريطين قطر
ما فيش شروطين قطر يا خلق الله. ما فيش شريطين قطر يا ريتشارد دوكنز. ما فيش شريطين قطر يا ملحدي العالم. ازاي الارض ماشية؟ في صار لا تخالفه من غير ما يكون فيه شريطين قطر. طب الارض بتتحرك بسرعة مية وتمانية الف كيلو متر في الساعة. المفروض ان لازم تمون بنزين لازم يبقى فيه محطات تموين بنزين
وسولار وغاز في الطريق الارض ما بتموتش وشغالة ازاي ؟ الارض ما فيش شريطين قطر وبتتحرك في مسار محدد ازاي ؟ القطر ما فيش ربطها بالشمس وممسوكة في مكانها ازاي ؟ الارض ما بطرش وما فيش عواميد ماسكاها ازاي ؟ خلق السماوات بغير عمد
ترونها وابقى في الارض رواسيا الجميل بكم. الارض يوم ما بدأت كانت كلها كتلة واحدة اسمها ام القارات وبعد كده ربنا عمل شبكة صدوع رهيبة في الارض والارض زات الصدع. التصدعات دي خلت الارض بقت قطع. القشرة الارضية قطع. وهي لحد النهاردة قطع. على فكرة
اعجاز وفي الارض قطع متجاورات مش بس قطع الزراعة. ده القشرة الارضية تحت رجليك قطع اصلا مش حتة واحدة. عشان كده لولا الجبال الالقى في الارض رواسي ان تبيد بكم
الجبال لولا الجبال كانت القطعة دي تفضل تبعد عن بعض وتعمل محيطات جديدة وتفضل تصطدم ببعض وتعمل كوارس طبيعية وتعمل والقاب في الارض رواسي ان تميد بكم عشان تبقى قاعدة ساكنة انت دلوقتي كده واحد مستقر والارض بتدور بالسرعات المرعبة حوالين الشمس وحوالين نفسها وحوالين مركز المجرة كل متين وخمسين
خمسين مليون سنة وانت مستقرة وانت مستقر ما فيش اي مشاكل خالص. ان تميد منكم. شف الحنان الرباني وبث فيها من كل دابة. امريكا من يوم ما ما طلعت اخترعت كم اختراع
وربنا الكائنات الحياة بس عشرين مليون نوع كائن حي وبث فيها في البث المباشر كده. زي البس اللي احنا بنبوسه لكم دلوقتي كده على السوشيال ميديا كده. وبث فيها من كل دابة
وانزلنا من السماء ماء المطر كل سانية بينزل على وجه الارض ستاشر مليون طن مطر. لا بيزيدوا ولا بيقلوا ما نفدت كلمات الله معجزات في كل حاجة فده قول الله وانزلنا من السماء ماء بقدر
بقدر ربنا من الف وربعميت سنة بيقول ان الماية نازلة كميات ومقادير معينة. عايزة تعرفي السنة بينزل كم مطر من السما اضربي ستاشر مليون طن في ستين سانية في ستين دقيقة في الساعة في اربعة وعشرين ساعة في اليوم. في تلتمية خمسة وستين يوم في السنة هينزل لكم رقم مرعب
ده بينزل من السما من المطر كل سنة. كل سانية ستاشر مليون طن السحابة شوية القطن الصغيرين اللي انتم شايفينهم فوق ديت. دي مش سحابة خفيفة. ده تلتميت الف طن. يعني يعني تلتميت مليون كيلو
ومطر وينشئ السحاب الثقال فالحاملات اقرأ الاثقال الرهيبة اللي في السحاب. الكلام ده من الف وربعمية سنة ما نفذت كلمات الله لو جبنا حبر المحيطات كله واقلام الاشجار كلها وقعدنا
اكتب الاعجاز العلمي في القرآن مش هيخلص من الحاجات اللي زلزلت قلبي قول الله سبحانه وتعالى ثم استوى الى السماء وهي دخان فقال لها وللارض ائتيا طوعا او كره. قالتا اتينا طائعين. احنا مش اتينا طائعين. مليون مليون نجم نطقوا
لحزة واحدة اتينا طائعين وانت يا مية وسبعين سنتي وانت يا مية وسبعين سنتي مش عايزة تلبسي حجاب امهات المؤمنين ومش عايزة تقولي له يا رب اتينا طائعين الحاجة اللي ازهلتني. كلمة علماء وكالة ناسا
لعلوم الفضاء وهم بيقولوا ان الدخان التراب الكوني اقوى اسم طبعا وما يعرفوش حاجة للقرآن اصلا. اقوى اسم يتوصل هو كلمة سيجار سموك سموك دخان هم دول لو عرفوا ان القرآن قال من الف وربعميت سنة ثم استوى الى السماء وهي دخان. علماء الفضاء دلوقتي يقول لك ان اقوى وادق
للتعبير عن الغبار الكوني يقولوا لو كان غبار وتراب كان اتحرق بدرجات الحرارة المرعبة. قالوا لا ده دخان اعجاز رهيب ما نفي كلمات الله لما ربنا سمى النجوم مصابيح قال لك ايه المصابيح انها بتنور لنا بس كده في اتجاهات العلماء دلوقتي بيقولوا على النجوم مصابيح ليه ؟ علماء الفلك الكفار
قال لك لان النجوم بتتوهج توهج مرعب في الفضاء. فبتنور المسافات اللي حواليها. فطبعا زي ما قلت لكم الفراغات الكونية ما بين النجوم مرعبة يا جماعة. يعني الفرق ما بين النجم والنجم التاني زي الفرق ما بين مركب في البحر الاحمر ومركب في المحيط الاطلنطي. مسافات رهيبة
فنسبة انك انت تلاقي نجم وانت في الفراغ الكوني واحد على مليار مليار فقالوا طب المساحات الرهيبة اللي حواليها ديت مليانة تفاصيل وغبار كوني ودخان كوني وسدم كونية لولا ان النجوم منورة
ما كانوش العلماء شافوها. فقالوا النجوم دي مصابيح نورت لنا السما. مش نورت. مش نورت الارض نورت فعرفنا نشوف تفاصيل السما بسبب النجوم ان ربنا سبحانه وتعالى منور السماء بمصابيح
ان ربنا سبحانه وتعالى منور السماء بمصابيح ان ربنا الذي لا تنفد كلماته معجزات كل حاجة معجزات في كل خلق من خلق الله سبحانه وتعالى معجزات ما نفذت كلمات الله رحلة قصيرة
صغيرة عشناها مع بعض الليلة عشنا مع كلمة واحدة من كلمات القرآن ما نفدت كلمات الله وعشنا مع معاني قليلة من معاني هذه الكلمة. اللي هي نعم ربنا التي لا يحصيها احد
ومعجزات ربنا في المخلوقات التي لا يحصيها احد ومعجزات ربنا في القرآن والاعجاز العلمي وانواع اعجاز القرآن التي لا يحصيها احد ان شاء الله بازن الله يعني هنبدأ آآ الايام الجاية دي دورة سورة لقمان. هنعيش مع الاية دي بازن الله ان ربنا احيانا اكتر واكتر واكتر في معاني جبارة
سورة لقمان دي صورة تخلع القلوب خلع. تخلع القلوب خلع والله يا اخواني في الله. للي يعيش مع ايات ربنا سبحانه وتعالى اتيناك بالفقر يا ذا الغنى وانت الذي لم تزل محسنا
وعودتنا كل خير عسى يدوم الذي منك عودتنا. اذا كنت في كل حال معي فعن حمل زادي انا في غنى الله ما نفذت كلمات الله. ييجي الملحدين النهاردة الملحد اللي مات امبارح
الملحد هوكج اللي فات امبارح اه اه يعني قربت له في كتاب كتاب من كتبه كده اسمه يعني كتاب من الكتب بتاعته في اول كلمة في الكتاب بيقولوا ايه بيقولوا الكون جاء بالصدفة دون ان يصنعه احد
ولكن هذا الكتاب لهذا العالم لم يأت بالصدفة. وانما كتبه عالم من علماء الفيزياء في انا كنت هتجنن يعني شوية الكلام اللبخ اللي انت بتقوله ده في الكلام عن الله طبعا مش بنقول في الكلام لان في الكلام عن الله سواء الكلام الضلال ده لا يمكن يتقال من غير قاء من
غير ما حد يألفه ويكتبه. وكلمات الله الكونية دي جت كده. جت من غير اله ومن غير خالق عظيم. سبحانه وتعالى. ازاي اخواني في الله ازاي ايفون من غير صانع برج ايفل من غير صانع طالعة بحرية من غير صان ازاي يا اخواني في الله ما نفدت كلمته
نرفع ايدينا في نهاية الحلقة. وندعي الذي لا تنفد كلماته. ولكن انا عايز اوصيكم يا جماعة وصية في رقبتكم امام الله. اسمعوا عن ربنا. اسمعوا حوار النهاردة على جوجل اكتبي كده دروس عن الله. دروس اسماء حسنى. دور على على اي درس بيتكلم عن عظمة ربنا وجلال ربنا سبحانه وتعالى
اخوانا سيدنا زكريا والنبي من الانبياء سمع كلمة من مريم. كلمة من مريم هو من عند الله ورفع ايده ودعا ورزق يحيى بسبب كلمة سمعها. وده نبي امال احنا محتاجين نسمع قد ايه ؟ شاعر من الشعراء سمع موعظة لابن عباس ربط نفسه في سارية من سواري المسجد النبوي واقسم الا يفك نفسه
الا بعد ما يحفظ القرآن بعد سنة فك نفسه. بعد ما ختم القرآن بسبب كلمة كلمة تسمعيها. تقلب حياتك كلمة تسمعها تغير حياتك تماما. كلمة تسمعيها تشحن قلبك وتحمسك شهر كامل على العبادة وعلى اوراد العبادة. اسمعه عن
ربنا يا جماعة ما تقولوش ما فيش وقت ما تقولوش لو المحمول بتاعك كده والشريحة بتاعتك اتسرقت هتلفي على تلات فروع عشان تطلعي شريحة بتاع مكانها. ما تقولوش آآ الباقة هتخلص
والفلوس لو لو شاشة الموبايل بتاعتك اتحرقت هتغيرها وهتطلع فلوس. لو موبايلك اتسرق هتجيب جديد وهتطلع فلوس. اشمعنى ربنا سبحانه وتعالى اذ ثقلتم الى الارض ليه مع ربنا الحركة بتبقى تقيلة. ياللا انطلقي بقى والناشطات نشطا. انطلقي بنشاط اسمعي عن ربنا. انطلق بنشاط. اسمع دروس
ربنا دروس تنور قلبك بالايمان. تنور شف اي داعية انت بتحبه اكتب اسمه كده واكتب جنبه اسماء الله الحسنى. وشوف الاسماء اللي هتيجي يا اخوانا نفذت كلمات الله معاني الاسماء الحسنى لا تنتهي. معجزة ربنا في الخلق لا تنتهي
علم الله لا ينتهي. معاني القرآن لا تنتهي. نعم الله لا تنتهي. وسائل الله انه يفرج كربك ويغنيك يشفيك ويشفيك ويغير حياتك ويسعد قلبك. لا تنتهي. انواع المتع في الجنة لا تنتهي ما نفدت
كلمات الله يا من لا تنفد كلماتك. يا رب اللهم اهدنا بهداك العظيم اللهم اهدنا بهداك العظيم. يا من لا تنفد كلماتك. اللهم فرجك. اللهم انا نسألك من الخير كله عاجله واجله. ما علمنا منه وما لم نعلم. ونعوذ بك من الشر كله
عاتله واجله. ما علمنا منه وما لم نعلم. اللهم رحمتك نرجو فلا تكلنا الى انفسنا طرفة عين. واصلح لنا شأننا كله. لا اله الا انت اللهم ات نفوسنا تقواها وزكها انت خير من زكاه
انت وليها ومولاها اللهم زدنا ولا تنقصنا اللهم اكرمنا ولا تهنا. اللهم اعطنا ولا تحرمنا. اللهم اثرنا ولا تؤثر علينا اللهم اهدنا ويسر الهدى الينا. اللهم افتح على قلوبنا والسنتنا في الدعوة اليك. اللهم
افتح لنا من ابواب الدعوة اليك ما ترضى به عنا. اللهم اهد شباب الامة وفتيات الام. اللهم اهد امة حبيبك. اللهم انصر دينك واعز اوليائك. اللهم اهدنا بهداك العظيم. اللهم اهدنا بهداك
العظيم. اللهم انا نسألك الفردوس الاعلى ونعوذ بك من النار برحمتك يا ارحم الراحمين ما نفدت كلمات الله كانت رحلة جميلة اوي اوي اوي اوي هات الكلام اللي انا قلته النهاردة ده في الرغيف
فرغ الكلام اللي انا قلته واتكلم عن ربنا عشان ربنا يتكلم عنك في الملأ الاعلى. اتكلمه عن ربنا. قل الكلام ده لولادك بس بلسانك انت قل الكلام ده لحبايبك واصحابك بس بلسانك انت. اتكلموا عن الذي لا تنفد كلماته. عشان ربنا يغير لنا حياتنا ويسعد حياتنا. ربنا يفرح قلبكم
بتاعته. ربنا يبارك في مستقبلكم. ربنا يفتح عليكم بكل خير. ربنا يستعملنا ولا يستبدل بنا ابدا انه ولي ذلك والقادر عليه. سبحانك اللهم وبحمدك. اشهد ان لا اله الا انت. استغفرك واتوب اليك. اللهم لك الحمد
شكرا يا رب